Diari Oficial de la Generalitat Valenciana


Sumari del DOGV 5624, del 23-10-2007 (2007/12537)

RESOLUCIÓ de 19 d'octubre de 2007, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació de l'addenda al conveni subscrit entre la Generalitat, a través de la Conselleria d'Agricultura, Pesca i Alimentació, i la Junta Central de Regants de Turís, per a l'execució d'obres de modernització de regadius.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5624

Data del DOGV
:   23-10-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/12952


Data del document
:   19-10-2007

Organisme emissor
:   Conselleria de Presidència

Tipus de document
:   Resolució

Anàlisi jurídica

 Descriptors 

:   * Conselleria Agricultura, Pesca i Alimentació
    * Turís
    * cooperació administrativa
    * ordenació hidroagrícola

RESOLUCIÓ de 19 d'octubre de 2007, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació de l'addenda al conveni subscrit entre la Generalitat, a través de la Conselleria d'Agricultura, Pesca i Alimentació, i la Junta Central de Regants de Turís, per a l'execució d'obres de modernització de regadius. [2007/12061]  
Subscrita, després de la tramitació prèvia reglamentària, entre la Generalitat i la Junta Central de Regants de Turís, el 19 de juny de 2007, una addenda al conveni subscrit entre la Generalitat, a través de la conselleria d'Agricultura, Pesca i Alimentació, i la Junta Central de Regants de Turís, per a l'execució d'obres de modernització de regadius, i en compliment del que establix l'article 3.4 del Decret 20/1993, de 8 de febrer, del Consell, cal publicar en el Diari Oficial de la Comunitat Valenciana l'esmentada addenda, que ha quedat inscrita en el Registre de Convenis amb el número 1322/2007, i que figura com a annex d'esta resolució.  
València, 19 d'octubre de 2007.- El director general de Relacions amb les Corts i Secretariat del Consell: Ángel Mompó Romero.  
Addenda al conveni subscrit entre la Generalitat, a través de la conselleria d'Agricultura, Pesca i Alimentació, i la Junta Central de Regants de Turís per a l'execució d'obres de modernització de regadius.  
València, 19 de juny de 2007   
Compareixen  
D'una part, el conseller d'Agricultura, Pesca i Alimentació, Juan G. Cotino Ferrer, en exercici de les competències atribuïdes pels decrets 6/2004, de 26 d'agost de 2004 (DOGV núm. 4829, de 27 d'agost de 2004), i el 7/2004, de 27 d'agost de 2004 (DOGV núm. 4830, de 30 d'agost de 2004), i en virtut de l'autorització concedida per Acord del Consell, de data 25 de maig de 2007.  
I d'una altra, José Hervás Lozano, president de la Junta Central de Regants de Turís, facultat per l'Acord de 24 de març de 2006, de la Junta General de la Comunitat de Regants.  
Exposen  
Que amb data 8 de març de 2007, la conselleria i la Junta Central de Regants de Turís van subscriure el Conveni entre la conselleria d'Agricultura, Pesca i Alimentació i la Junta Central de Regants de Turís per a l'execució d'obres de modernització de regadius. En la clàusula tercera s'establia que la inversió màxima auxiliable quedaria fixada en l'import d'adjudicació del projecte sotmés a licitació, d'acord amb el que es disposa en la clàusula segona.  
També establia que el compromís econòmic seria realitzat per mitjà d'addenda a l'esmentat conveni.  
Amb data 28 de desembre de 2006, la Seiasa adjudicà a l'empresa Tragsa les obres del Projecte d'Obres de Modernització i Consolidació de Regadius de la Junta Central de Regants de Turís (València), per un import total de 36.928.903,78 euros.  
En conseqüència, l'import màxim de l'ajuda a concedir per la conselleria d'Agricultura, Pesca i Alimentació serà el 25% de la quantitat anterior.  
En consideració a l'anterior, els qui compareixen, amb la representació que ostenten, formalitzen la present addenda d'acord amb les següents,  
Clàusules  
Primera  
L'import màxim de l'ajuda que la conselleria d'Agricultura, Pesca i Alimentació concedix a la Junta Central de Regants de Turís per a l'execució de les obres de Projecte d'Obres de Modernització i Consolidació de Regadius de la Junta Central de Regants de Turís (València), queda fixat en 2.599.539,19 euros, amb la següent distribució d'anualitats:  
Any 2007 1.128.188,00 €  
Any 7468 008.303,00 €  
Any 3292 063.109,00 €  
Any 1675 771.217,00 €  
Any 1112 653.862,19 €  
Esta distribució d'anualitats podrà ser modificada per la Resolució de la conselleria, a petició de la Comunitat de Regants, sempre que existisca disponibilitat pressupostària.  
Segona  
Els pagaments s'efectuaran tal com es disposa en la clàusula quarta del conveni i a càrrec de l'aplicació pressupostària 31.67.00.9083.583.24.0, línia T6144000.  
Tercera  
El conveni tindrà vigència màxima fins a l'exercici de 2011 i, en tot cas, finalitzarà el 31 de desembre de 2011.  
Quarta  
Serà causa de rescissió del present conveni la no-iniciació de les obres corresponents al primer exercici.  
Quinta  
Per al cas en què qualsevol de les anualitats previstes en el present conveni no fóra íntegrament certificada amb anterioritat a la finalització del corresponent exercici, s'establix una penalització consistent en la minoració de la subvenció en la quantia que s'haguera deixat de certificar. Esta penalització també s'aplicarà si no pot ser emés el certificat preceptiu per falta d'autorització al supervisor per al seu accés a les obres, l'estat dels mesuraments o qualsevol altre document necessari per al càlcul de l'obra realment executada.  
El conseller d'Agricultura, Pesca i Alimentació: Juan G. Cotino Ferrer.   
El president de la Junta Central de Regants de Turís: José Hervás Lozano.